CELEX: 32016D0265
Language: sk
Date: 2016-02-25 00:00:00
Title: Vykonávacie rozhodnutie Komisie (EÚ) 2016/265 z 25. februára 2016 o schválení motorového generátora MELCO ako inovačnej technológie na znižovanie emisií CO2 z osobných automobilov podľa nariadenia Európskeho parlamentu a Rady (ES) č. 443/2009 (Text s významom pre EHP)

26.2.2016   
            
            
               SK
            
            
               Úradný vestník Európskej únie
            
            
               L 50/30
            
         VYKONÁVACIE ROZHODNUTIE KOMISIE (EÚ) 2016/265
   z 25. februára 2016
   o schválení motorového generátora MELCO ako inovačnej technológie na znižovanie emisií CO2 z osobných automobilov podľa nariadenia Európskeho parlamentu a Rady (ES) č. 443/2009
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 443/2009 z 23. apríla 2009, ktorým sa stanovujú výkonové emisné normy nových osobných automobilov ako súčasť integrovaného prístupu Spoločenstva na zníženie emisií CO2 z ľahkých úžitkových vozidiel (1), a najmä na jeho článok 12 ods. 4,
   keďže:
   
               (1)
            
            
               Dodávateľ Mitsubishi Electric Corporation (MELCO), ktorého v Únii reprezentuje Mitsubishi Electric Automotive Europe B.V. (ďalej len „žiadateľ“), predložil 27. mája 2015 žiadosť o schválenie svojej druhej inovačnej technológie: motorového generátora MELCO. Úplnosť žiadosti bola posúdená v súlade s článkom 4 vykonávacieho nariadenia Komisie (EÚ) č. 725/2011 (2). Zistilo sa, že žiadosť je úplná a lehota, ktorú má Komisia na jej posúdenie, podľa článku 10 ods. 2 uvedeného nariadenia, začala plynúť 28. mája 2015.
            
         
               (2)
            
            
               Žiadosť bola posúdená v súlade s článkom 12 nariadenia (ES) č. 443/2009, ustanoveniami vykonávacieho nariadenia (EÚ) č. 725/2011 a technickými usmerneniami týkajúcimi sa vypracúvania žiadostí o schválenie inovačných technológií podľa nariadenia (ES) č. 443/2009 (3) (ďalej len „technické usmernenia“). Informácie poskytnuté v žiadosti preukazujú, že podmienky a kritériá uvedené v článku 12 nariadenia (ES) č. 443/2009 a v článkoch 2 a 4 vykonávacieho nariadenia (EÚ) č. 725/2011 boli splnené.
            
         
               (3)
            
            
               Motorový generátor MELCO funguje ako generátor podobný pravidelnému alternátoru. V porovnaní so základným alternátorom znižuje straty v medi statora vďaka použitiu statora s veľmi vysokým faktorom plnenia vyrobeného metódou veľmi vysokej hustoty navíjania drôtu a novej dvojcestnej chladiacej štruktúry. Znižuje aj straty v železe statora vďaka použitiu tenkého a vysokokvalitného jadra statora z magnetickej ocele. A napokon znižuje rektifikačné straty pomocou nového modulu využívajúceho tranzistory riadené poľom so štruktúrou kov-oxid-polovodič.
            
         
               (4)
            
            
               Žiadateľ preukázal, že motorovým generátorom, aký sa opisuje v žiadosti, boli vybavené maximálne 3 % všetkých nových osobných automobilov zaregistrovaných v referenčnom roku 2009 podľa článku 2 ods. 2 písm. a) vykonávacieho nariadenia (EÚ) č. 725/2011.
            
         
               (5)
            
            
               Na to, aby sa určili úspory CO2 dosiahnuté prostredníctvom uvedenej inovačnej technológie pri jej namontovaní do vozidla, je potrebné stanoviť štandardnú technológiu, ktorej účinnosť by sa mala porovnať s účinnosťou inovačnej technológie, ako sa stanovuje v článkoch 5 a 8 vykonávacieho nariadenia (EÚ) č. 725/2011. V súlade so zjednodušeným postupom, ktorý zvolil žiadateľ a ktorý je opísaný v technických usmerneniach, je vhodné podľa určenia žiadateľa považovať alternátor s napätím 12 V a s účinnosťou 67 % za základnú technológiu.
            
         
               (6)
            
            
               Žiadateľ predložil metodiku na testovanie a výpočet zníženia emisií CO2, ktorej súčasťou sú vzorce zodpovedajúce vzorcom opísaným v technických usmerneniach pre prípad zjednodušeného postupu týkajúceho sa účinných alternátorov. S cieľom presne určiť štatistickú významnosť by sa však vo vzorci mala zohľadniť aj potreba zhodnotenia hmotnosti motorového generátora v porovnaní s hmotnosťou základného alternátora (t. j. 7 kg). Aby sa zabezpečilo použitie rovnakých váhových faktorov a rýchlostných bodov, výrobca by mal na účely certifikácie úspor poskytnúť dôkaz, že rozsahy rýchlostí motorového generátora MELCO sú konzistentné s rozsahmi uplatniteľnými na alternátory. Takáto metodika poskytne overiteľné, opakovateľné a porovnateľné výsledky a možno ňou reálne a štatisticky významne preukázať výhody inovačnej technológie pri znižovaní emisií CO2 v súlade s článkom 6 vykonávacieho nariadenia (EÚ) č. 725/2011.
            
         
               (7)
            
            
               Na základe týchto skutočností žiadateľ uspokojivo preukázal, že zníženie emisií dosiahnuté prostredníctvom inovačnej technológie je najmenej 1 g CO2/km.
            
         
               (8)
            
            
               Úspory vyplývajúce z používania inovačnej technológie možno čiastočne preukázať štandardným skúšobným cyklom, a konečné celkové úspory na účely certifikácie vozidla vybaveného inovačnou technológiou v súlade s článkom 11 vykonávacieho nariadenia (EÚ) č. 725/2011 by sa preto mali určiť v súlade s článkom 8 ods. 2 druhým pododsekom uvedeného vykonávacieho nariadenia.
            
         
               (9)
            
            
               Akreditovaná technická služba UTAC v overovacej správe, ktorú vypracovala ako nezávislý a certifikovaný orgán, potvrdila zistenia uvedené v žiadosti.
            
         
               (10)
            
            
               Preto by proti schváleniu uvedenej inovačnej technológie nemali byť vznesené žiadne námietky.
            
         
               (11)
            
            
               Na účely určenia všeobecného kódu ekologickej inovácie, ktorý sa má používať v predmetnej dokumentácii typového schválenia podľa príloh I, VIII and IX k smernici Európskeho parlamentu a Rady 2007/46/ES (4), by sa mal špecifikovať individuálny kód, ktorý by sa mal používať pre uvedenú inovačnú technológiu schválenú týmto vykonávacím rozhodnutím,
            
         PRIJALA TOTO ROZHODNUTIE:
   Článok 1
   1.   Motorový generátor MELCO opísaných v žiadosti predloženej spoločnosťou Mitsubishi Electric Automotive Europe B.V., ktorá zastupuje v Únii Mitsubishi Electric Corporation (MELCO), určený na používanie vo vozidlách kategórie M1 sa schvaľuje ako inovačná technológia v zmysle článku 12 nariadenia (ES) č. 443/2009.
   2.   Zníženie emisií CO2 vyplývajúce z používania motorového generátora uvedeného v odseku 1 sa určuje na základe metódy stanovenej v prílohe.
   3.   Kód ekologickej inovácie, ktorý sa má uvádzať v dokumentácii typového schvaľovania v súvislosti s inovačnou technológiou schválenou týmto rozhodnutím, je „16“.
   Článok 2
   Toto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      V Bruseli 25. februára 2016
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 140, 5.6.2009, s. 1.
   
      (2)  Vykonávacie nariadenie Komisie (EÚ) č. 725/2011 z 25. júla 2011, ktorým sa ustanovuje proces schvaľovania a certifikácie inovačných technológií na znižovanie emisií CO2 z osobných automobilov podľa nariadenia Európskeho parlamentu a Rady (ES) č. 443/2009 (Ú. v. EÚ L 194, 26.7.2011, s. 19).
   
      (3)  https://circabc.europa.eu/d/a/workspace/SpacesStore/42c4a33e-6fd7-44aa-adac-f28620bd436f/Technical%20Guidelines%20February%202013.pdf.
   
      (4)  Smernica Európskeho parlamentu a Rady 2007/46/ES z 5. septembra 2007, ktorou sa zriaďuje rámec pre typové schválenie motorových vozidiel a ich prípojných vozidiel, systémov, komponentov a samostatných technických jednotiek určených pre tieto vozidlá (rámcová smernica) (Ú. v. EÚ L 263, 9.10.2007, s. 1).
   
      PRÍLOHA
      1.   ÚVOD
      Na určenie zníženia emisií CO2, ktoré možno pripísať používaniu motorového generátora vo vozidlách kategórie M1, je potrebné špecifikovať:
      
                  1.
               
               
                  skúšobné podmienky;
               
            
                  2.
               
               
                  Skúšobné vybavenie;
               
            
                  3.
               
               
                  Určenie účinnosti inovačnej technológie a základnej technológie;
               
            
                  4.
               
               
                  Výpočet úspor CO2;
               
            
                  5.
               
               
                  Výpočet štatistickej chyby a význam výsledkov.
               
            2.   SYMBOLY, PARAMETRE A JEDNOTKY
      
         Symboly využívajúce latinku
      
      
                  
                     
               
               
                  –
               
               
                  úspory emisií CO2 [g CO2/km]
               
            
                  CO2
                  
               
               
                  –
               
               
                  oxid uhličitý
               
            
                  CF
               
               
                  –
               
               
                  Koeficient prepočtu (l/100 km) – (g CO2/km) [gCO2/l] podľa vymedzenia v tabuľke 3
               
            
                  h
               
               
                  –
               
               
                  Frekvencia podľa vymedzenia v tabuľke 1
               
            
                  I
               
               
                  –
               
               
                  Intenzita prúdu, pri ktorej sa vykonáva meranie [A]
               
            
                  m
               
               
                  –
               
               
                  Počet meraní pri jednej vzorke
               
            
                  M
               
               
                  –
               
               
                  Krútiaci moment [Nm]
               
            
                  n
               
               
                  –
               
               
                  Frekvencia rotácie [min– 1] podľa vymedzenia v tabuľke 1
               
            
                  P
               
               
                  –
               
               
                  Výkon [W]
               
            
                  
                     
               
               
                  –
               
               
                  Štandardná odchýlka účinnosti motorového generátora [%]
               
            
                  
                     
               
               
                  –
               
               
                  Štandardná odchýlka účinnosti motorového generátora – priemer [%]
               
            
                  
                     
               
               
                  –
               
               
                  Štandardná odchýlka pri celkovej úspore CO2 [g CO2/km]
               
            
                  U
               
               
                  –
               
               
                  Skúšobné napätie, pri ktorom sa vykonávajú merania [V]
               
            
                  v
               
               
                  –
               
               
                  Priemerná rýchlosť jazdy v novom európskom jazdnom cykle (NEDC) [km/h]
               
            
                  VPe
                  
               
               
                  –
               
               
                  Spotreba skutočnej energie [l/kWh] podľa vymedzenia v tabuľke 2
               
            
                  
                     
               
               
                  –
               
               
                  Citlivosť vypočítanej úspory CO2 vo vzťahu k účinnosti motorového generátora
               
            
         Symboly využívajúce znaky gréckeho písma
      
      
                  Δ
               
               
                  –
               
               
                  rozdiel
               
            
                  ηB
                  
               
               
                  –
               
               
                  Účinnosť základného alternátora [%]
               
            
                  ηMG
                  
               
               
                  –
               
               
                  Účinnosť motorového generátora [%]
               
            
                  
                     
               
               
                  –
               
               
                  Priemerná účinnosť motorového generátora v prevádzkovom bode i [%]
               
            
         Dolné indexy
      
      Index (i) sa vzťahuje na prevádzkový bod
      Index (j) sa vzťahuje na meranie vzorky
      
                  MG
               
               
                  –
               
               
                  Motorový generátor
               
            
                  m
               
               
                  –
               
               
                  mechanický
               
            
                  RW
               
               
                  –
               
               
                  Reálne podmienky
               
            
                  TA
               
               
                  –
               
               
                  Podmienky typového schvaľovania
               
            
                  B
               
               
                  –
               
               
                  Základná hodnota
               
            3.   SKÚŠOBNÉ PODMIENKY
      Skúšobné podmienky musia spĺňať požiadavky stanovené v norme ISO 8854: 2012 (1).
      4.   SKÚŠOBNÉ ZARIADENIE
      Skúšobné zariadenie musí byť v súlade so špecifikáciami stanovenými v norme ISO 8854:2012 (1).
      5.   MERANIA A STANOVENIE ÚČINNOSTI
      Účinnosť motorového generátora sa určuje v súlade s ISO 8854:2012, s výnimkou prvkov uvedených v tomto odseku.
      Schvaľovaciemu orgánu sa musia predložiť dôkazy, že rozsahy rýchlostí motorového generátora sú konzistentné s tými, ktoré sú opísané nižšie. Merania sa musia vykonať v rôznych prevádzkových bodoch i podľa vymedzenia v tabuľke 1. Intenzita prúdu motorového generátora sa vymedzuje ako polovica menovitého prúdu vo všetkých prevádzkových bodoch. Pri každej rýchlosti sa napätie a výstupný prúdu motorového generátora musia udržiavať na konštantnej úrovni, s napätím na úrovni 14,3 V.
      
         Tabuľka 1
      
      
         Prevádzkové body
      
      
                  Prevádzkový bod
                  i
               
               
                  Čas pôsobenia
                  [s]
               
               
                  Frekvencia rotácie
                  ni [min– 1]
               
               
                  Frekvencia
                  hi
                  
               
            
                  1
               
               
                  1 200
               
               
                  1 800
               
               
                  0,25
               
            
                  2
               
               
                  1 200
               
               
                  3 000
               
               
                  0,40
               
            
                  3
               
               
                  600
               
               
                  6 000
               
               
                  0,25
               
            
                  4
               
               
                  300
               
               
                  10 000
               
               
                  0,10
               
            Účinnosť sa vypočíta podľa vzorca 1.
      
         Vzorec 1
      
      
         
      Všetky merania účinnosti sa vykonávajú následne po sebe najmenej päťkrát (5×). Priemer meraní sa musí vypočítať v každom prevádzkovom bode ().
      Účinnosť motorového generátora (ηMG) sa vypočíta podľa vzorca 2.
      
         Vzorec 2
      
      
         
      Motorový generátor vedie k úspore mechanickej energie v reálnych podmienkach (ΔPmRW) a podmienkach typového schvaľovania (ΔPmTA) podľa vymedzenia vo vzorci 3.
      
         Vzorec 3
      
      ΔPm = ΔPmRW – ΔPmTA
      
      Úspora mechanickej energie v podmienkach reálneho sveta (ΔPmRW) sa pritom vypočíta podľa vzorca 4 a úspora mechanickej energie v podmienkach typového schvaľovania (ΔPmTA) podľa vzorca 5.
      
         Vzorec 4
      
      
         
      
         Vzorec 5
      
      
         
      kde
      
                  PRW
                  
               
               
                  :
               
               
                  Výkon v podmienkach „reálneho sveta“ [W], čo je 750W
               
            
                  PTA
                  
               
               
                  :
               
               
                  Výkon v podmienkach typového schvaľovania [W], čo je 350 W
               
            
                  ηB
                  
               
               
                  :
               
               
                  Účinnosť základného alternátora [%], čo je 67 %
               
            6.   VÝPOČET ÚSPOR CO2
      
      Úspora CO2 motorového generátora sa vypočíta podľa tohto vzorca:
      
         Vzorec 6
      
      
         
      kde
      
                  v
               
               
                  :
               
               
                  priemerná rýchlosť jazdy v novom európskom jazdnom cykle (NEDC) [km/h], čo je 33,58 km/h
               
            
                  VPe
                  
               
               
                  :
               
               
                  spotreba skutočnej energie [l/kWh], podľa vymedzenia v nasledujúcej tabuľke 2
                  
                     Tabuľka 2
                  
                  
                     Spotreba skutočnej energie
                  
                  
                              Druh motora
                           
                           
                              Spotreba skutočnej energie (Vpe)
                              [l/kWh]
                           
                        
                              Benzín
                           
                           
                              0,264
                           
                        
                              Benzín Turbo
                           
                           
                              0,280
                           
                        
                              Nafta
                           
                           
                              0,220
                           
                        
            
                  CF
               
               
                  :
               
               
                  koeficient prepočtu (l/100 km) – (g CO2/km) [gCO2/l] podľa vymedzenia v nasledujúcej tabuľke 3
                  
                     Tabuľka 3
                  
                  
                     Koeficient prepočtu paliva
                  
                  
                              Typ paliva
                           
                           
                              Koeficient prepočtu (l/100 km) – (g CO2/km)
                              [gCO2/l]
                           
                        
                              Benzín
                           
                           
                              2 330
                           
                        
                              Nafta
                           
                           
                              2 640
                           
                        
            7.   VÝPOČET ŠTATISTICKEJ CHYBY
      Štatistické chyby vo výsledkoch skúšobnej metódy spôsobené meraniami je potrebné kvantifikovať. Za každý prevádzkový bod sa štandardná odchýlka vypočíta podľa tohto vzorca:
      
         Vzorec 7
      
      
         
      Štandardná odchýlka hodnoty účinnosti motorového generátora () sa vypočíta podľa vzorca 8:
      
         Vzorec 8
      
      
         
      Štandardná odchýlka účinnosti motorového generátora () vedie k chybe v hodnote úspor CO2 (). Uvedená chyba sa vypočíta podľa vzorca 9:
      
         Vzorec 9
      
      
         
      8.   ŠTATISTICKÝ VÝZNAM
      Pre každý typ, variant a verziu vozidla s namontovaným motorovým generátorom je potrebné preukázať, že chyba v hodnote úspor CO2 vypočítaná pomocou vzorca 9 nie je väčšia ako rozdiel medzi celkovými úsporami CO2 a minimálnou prahovou hodnotou úspor uvedenou v článku 9 ods. 1 nariadenia (EÚ) č. 725/2011 (pozri vzorec 10).
      
         Vzorec 10
      
      
         
      kde:
      
                  MT
               
               
                  :
               
               
                  minimálna prahová hodnota [gCO2/km], ktorá má hodnotu 1 gCO2/km
               
            
                  
                     
               
               
                  :
               
               
                  korekčný koeficient CO2 v dôsledku kladného hmotnostného rozdielu medzi motorovým generátorom a základným alternátorom.  Na sa použijú údaje v tabuľke 4:
                  
                     Tabuľka 4
                  
                  
                     Korekčný koeficient CO2 v dôsledku prídavnej hmotnosti
                  
                  
                              Typ paliva
                           
                           
                              Korekčný koeficient CO2 v dôsledku prídavnej hmotnosti ()
                              [g CO2/km]
                           
                        
                              Benzín
                           
                           
                              0,0277 · Δm
                           
                        
                              Nafta
                           
                           
                              0,0383 · Δm
                           
                        
            V tabuľke 4 Δm je mimoriadna hmotnosť spôsobená inštaláciou motorového generátora. Je to kladný rozdiel medzi hmotnosťou motorového generátora a hmotnosťou základného alternátora. Hmotnosť základného alternátora je 7 kg.
      9.   MOTOROVÝ GENERÁTOR NA MONTÁŽ DO VOZIDIEL
      Orgán typového schvaľovania má potvrdiť úspory CO2 na základe meraní v prípade motorového generátora a štandardného alternátora za použitia skúšobnej metódy uvedenej v tejto prílohe. Ak je hodnota úspor emisií CO2 pod prahovou hodnotou uvedenou v článku 9 ods. 1, uplatňuje sa článok 11 ods. 2 druhý pododsek nariadenia (EÚ) č. 725/2011.
      
         (1)  Cestné vozidlá. Alternátory s regulátormi. Metódy skúšania a všeobecné požiadavky.
      Referenčné číslo ISO 8854:2012, vydané 1. júna 2012.